ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670021075

ผู้ร้องได้โทรไปร้องเรียนเรื่องนี้ผ่าน 1555 ร้องเรียน 2 ครั้งแล้ว แล้วไม่ได้ผล ตอนนี้ชั้นหวังว่าจะร้องเรียนผ่าน 1111 ภาครัฐจะได้ผล เมื่อต้นเดือนที่ผ่านมาได้มีการมาขุดรื้อฟุตบาท ที่ซอยเย็นจิต เขตสาทร และได้ขุดรื้อไปมีการลาดปูนจากปากตรอกจันทร์มาถึงตรงซอยเย็นจิต 4 ตั้งแต่ซอย 4 ถึงหน้าสมาคมแต้จิ๋ว ไม่มีการมาลาดปูน ซึ่งสร้างความเดือดร้อนให้กับประชาชน ประชาชนไม่สามารถเดินบนฟุตบาทได้ ต้องเดินบนถนน เพราะมีแต่ทราย อีกเรื่องคือ ทรายที่ไม่ลาดปูน ทรายมันจะหนี บางบ้านจะเห็นเป็นโพรง เมื่อย่ำเข้าบ้าน บ้านจะเลอะ และไม่มีคนงานโผล่หน้ามาทำงานเลย ทิ้งงาน นี่เข้าหน้าฝนแล้วปัญหาอีกอย่างคือถ้าไม่ลาดปูน ทรายและเศษอิฐทั้งหมดจะไหลลงท่อท่อจะตัน ชั้นไม่เข้าใจระยะทางแค่นี้ รื้อแล้วปูอิฐใหม่ต้องใช้เวลา 4 เดือน ภาครัฐเวลาจ่ายงานกรุณา ช่วยดูว่าเขาเหมางานระยะทางแค่ไหนและให้กำหนดระยะเวลาอย่ายาวจนเกินไปเพราะเขาเห็นว่า 4 เดือนเขาทิ้งงานแล้วไปทำที่อื่นก่อน รอจน 4 เดือนค่อยมาทำ แล้วบอกว่าเลยเวลา ขาดทุน และรัฐบาลก็เห็นว่าขาดทุนก็ลดหย่อนให้ ฉะนั้นเรื่องนี้ช่วยแก้ไขด้วย หลังจากปูฟุตบาทแล้ว อยากให้เจ้าหน้าที่ลงมาเดินตรวจงานตลอดเส้นทางที่มีการทำ เพราะจะได้รู้ว่าเขาทิ้งเศษปูนทรายอิฐหักไว้ตรงไหน และปูราบเรียบไหม หากไม่ราบเรียบตามสัญญาจะได้แก้ไข ไม่ใช่อยู่แต่ในห้องแอร์ เซ็นให้งานผ่าน ให้ประชาชนเดือดร้อนกับฟุตบาทไม่ราบเรียบ ส่งเรื่องให้กระทรวงมหาดไทย ด่วน และหากมีอะไรสงสัยให้ติดต่อเบอร์นี้ได้เลย

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata